NARIADENIE KOMISIE (ES) č. 2135/2004
zo 14. decembra 2004
o zastavení rybolovu boreálnej krevety (Pandalus borealis) pre plavidlá plaviace sa pod vlajkou Poľska
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu (1), naposledy zmenené a doplnené nariadením (ES) č. 1954/2003 (2), najmä na jeho článok 21 ods. 3,
keďže:
(1)
Nariadenie Rady (ES) č. 2287/2003 z 19. decembra 2003, ktorým sa na rok 2004 stanovujú príležitosti na rybolov a príslušné podmienky pre určité násadové ryby a skupiny násadových rýb, uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov, stanovuje kvóty na rok 2004 pre boreálnu krevetu (3).
(2)
S cieľom zabezpečiť dodržiavanie opatrení týkajúcich sa kvantitatívnych obmedzení výlovu zásob podliehajúcich kvóte, je potrebné, aby Komisia stanovila dátum, ku ktorému sa pridelená kvóta stanovená na výlov plavidlami plaviacimi sa pod vlajkou členského štátu, bude považovať za vyčerpanú.
(3)
Podľa informácií oznámených Komisii výlovy boreálnej krevety vo vodách oblasti NAFO 3L plavidlami plaviacimi sa pod vlajkou Poľska alebo plavidlami zaregistrovanými v Poľsku dosiahli kvótu pridelenú na rok 2004,
PRIJALA TOTO NARIADENIE:
Článok 1
Kvóta pridelená Poľsku na rok 2004 pre výlovy boreálnej krevety vo vodách oblasti NAFO 3L plavidlami plaviacimi sa pod vlajkou Poľska alebo plavidlami zaregistrovanými v Poľsku sa považuje za vyčerpanú.
Rybolov boreálnej krevety vo vodách oblasti NAFO 3L plavidlami plaviacimi sa pod vlajkou Poľska alebo plavidlami zaregistrovanými v Poľsku, ako aj ponechanie na palube, prekládka alebo vykládka zásob vylovených týmito plavidlami sa po dátume nadobudnutia platnosti tohto nariadenia zakazuje.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 14. decembra 2004